Уважаеми колеги,

На свое заседание от 26 октомври 2020 г. катедреният съвет на катедра „Икономикс“ взе решение за непровеждане на официална церемония по връчване на дипломите. Това решение е предопределено от непрекъснато усложняващата се епидемиологична обстановка и вътрешната ни убеденост, че най-важното е да бъдете здрави.

Поздравяваме ви с успешното завършване на водените от катедрата специалности!

Желаем ви крепко здраве, лично щастие и успешна професионална реализация!

Катедра „Икономикс“, в която прекарахте едни от най-прекрасните си години, остава винаги отворена за вас!